ΚΑΝΟΝΙΣΜΟΣ (ΕΚ) αριθ. 3422/93 ΤΗΣ ΕΠΙΤΡΟΠΗΣ της 14ης Δεκεμβρίου 1993 για τον καθορισμό των εισφορών κατά την εξαγωγή στον τομέα των σιτηρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως της αγοράς στον τομέα των σιτηρών (1), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 16 παράγραφος 2,

Εκτιμώντας:

ότι, σύμφωνα με το άρθρο 16 του κανονισμού (ΕΟΚ) αριθ. 1766/92, όταν οι τιμές στην παγκόσμια αγορά για ένα ή περισσότερα από τα προϊόντα φθάσουν το επίπεδο των κοινοτικών τιμών και εφόσον η κατάσταση αυτή ενδέχεται να συνεχιστεί ή να επιδεινωθεί και να διαταραχθεί ως εκ τούτου ή να απειλείται με διαταραχή η αγορά της Κοινότητας, μπορούν να ληφθούν τα κατάλληλα μέτρα-

ότι το υψηλό επίπεδο των τιμών στο διεθνές εμπόριο μπορεί να εμποδίσει την εισαγωγή στην Κοινότητα όσον αφορά το σκληρό σίτο ή να προκαλέσει την έξοδο από την Κοινότητα-

ότι η κατάσταση που προαναφέρθηκε μπορεί να διαπιστωθεί επί του παρόντος και προκειμένου να διασφαλισθεί ο εφοδιασμός της Κοινότητας, πρέπει να καθιερωθεί εισφορά κατά την εξαγωγή για το σκληρό σίτο-

ότι, στο άρθρο 3 του κανονισμού (ΕΟΚ) αριθ. 1766/92, έχει καθοριστεί η τιμή κατωφλίου των σιτηρών για τις περιόδους εμπορίας 1993/94 έως 1995/96-

ότι, στο άρθρο 15 του κανονισμού (ΕΟΚ) αριθ. 1533/93 της Επιτροπής (3) προβλέπεται η εφαρμογή εισφοράς κατά την εξαγωγή και ότι βάσει του άρθρου 2 του ιδίου κανονισμού οι εισφορές κατά την εξαγωγή καθορίζονται λαμβάνοντας υπόψη, ιδίως, τις τιμές που διαμορφώνονται στις αντιπροσωπευτικές αγορές της Κοινότητας, καθώς και την εξέλιξη και τις τιμές που διαπιστώνονται στις αγορές των τρίτων χωρών- ότι, σύμφωνα με το ίδιο κείμενο, πρέπει να ληφθεί υπόψη η οικονομική πτυχή των προβλεπόμενων εξαγωγών και το συμφέρον αποφυγής διαταράξεων στην κοινοτική αγορά-

ότι η εισφορά κατά την εξαγωγή μπορεί να διαφοροποιηθεί όταν το απαιτεί η κατάσταση της διεθνούς αγοράς ή οι ειδικές απαιτήσεις ορισμένων αγορών-

ότι οι αντιπροσωπευτικές τιμές της αγοράς, που ορίζονται στο άρθρο 1 του κανονισμού (ΕΟΚ) αριθ. 3813/92 του Συμβουλίου (4), χρησιμοποιούνται για να μετατραπεί το ποσό που εκφράζεται σε νομίσματα των τρίτων χωρών και αποτελούν τη βάση για τον καθορισμό των γεωργικών ισοτιμιών των νομισμάτων των κρατών μελών- ότι οι λεπτομέρειες εφαρμογής και καθορισμού των μετατροπών αυτών έχουν καθοριστεί στον κανονισμό (ΕΟΚ) αριθ. 1068/93 της Επιτροπής (5)-

ότι η εφαρμογή των προαναφερθέντων κανόνων στην παρούσα κατάσταση των αγορών στγον τομέα των σιτηρών και, ιδίως, στις τιμές των προϊόντων αυτών στην Κοινότητα και στη διεθνή αγορά, οδηγεί στον καθορισμό της εισφοράς κατά την εξαγωγή στο ποσό που αναφέρεται στο παράρτημα του παρόντος κανονισμού-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η εισφορά κατά την εξαγωγή που αναφέρεται στο άρθρο 15 του κανονισμού (ΕΟΚ) αριθ. 1533/93 για τα προϊόντα που υπάγονται στον κωδικό ΣΟ 1001 10 00 καθορίζεται στο ποσό που περιλαμβάνεται στο παράρτημα.

Άρθρο 2

Ο παρών κανονισμός αρχίζει να ισχύει στις 15 Δεκεμβρίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Δεκεμβρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 196 της 5. 8. 1993, σ. 22.

(3) ΕΕ αριθ. L 151 της 23. 6. 1993, σ. 15.

(4) ΕΕ αριθ. L 387 της 31. 12. 1992, σ. 1.

(5) ΕΕ αριθ. L 108 της 1. 5. 1993, σ. 106.

ΠΑΡΑΡΤΗΜΑ

Κανονισμός (ΕΚ) αριθ. 3422/93 για τον καθορισμό των εισφορών κατά την εξαγωγή στον τομέα των σιτηρών

"" ID="1">1001 10 00> ID="2">Σκληρός σίτος> ID="3">35,00">